ryhmä+7

=Perehdytyksen vaikutus henkilökemioihin=

Pohdimme ensin asiaa itseksemme, ja sen jälkeen pohdimme ryhmissä aihetta sekä koko porukan kanssa...

Oikeastaan kaikilta nousi se ensimmäisenä, että hyvä perehdytys luo pohjan hyvälle henkilökemialle koko jaksolle. Perehdytyksessä luodaan pohja turvallisuudelle ja luottamukselle. Opiskelija pystyy luottamaan siihen, ettei "tyhmiä kysymyksiä" ole, vaan uskaltaa pyytää apua tarvittaessa. On myös tärkeää, ettei perehdytä liian suurta annosta kerrallaan, vaan jakaa perehdytyksen pienempiin osiin, jolloin oppija pystyy muistamaankin asioita sen jälkeen. Tärkeäksi koettiin myös se, että tutustutetaan muihin työntekijöihin hyvin. Oppijan on hyvä luottaa kaikkiin työkavereihin, jotta henkilökemiat pysyisivät balansissa.

Asenne kohdallaan sekä ohjaajalla että ohjattavalla.

Tietynlainen herkkyys tunnistaa asioita auttaa henkilökemioissa. Jos on luotu hyvä pohja, niin ohjaajan on helpompi tunnistaa ohjattavan tarpeita sekä oppija uskaltaa näyttää olotilansa. Ja silloin hän on herkempi oppimaan uusia asioita.

Koettiin, että aikuisen ja nuoren ohjaaminen ja perhdyttäminen on toisaalta samanlaista, mutta siinä on otettava huomioon oppijan tausta ja erilainen kokemuspohja. Molemmat ovat tavallaan haastavia. Nuoren kanssa työskentely vaatii myös pienen kasvatustehtävän, ja aikuisella vaikuttaa aikaisempi kokemus ja tietotaito.